***SGH 12. årgang nr. 2 – januar 2020***

**Sammenslutningen af grundejerforeninger i Hvidovre Kommune **

*Amager Ressourcecenter, ARC, er en meget markant og ikonisk bygning i det københavnske bybillede (Foto: ARC)*

**Sidste chance!!!**

**Der er endnu nogle få ledige pladser i det SGH-arrangement, som løber af stablen på mandag, og som blev omtalt i det seneste nummer af SGHs nyhedsbrev – se omtale nedenfor.**

**Fik du derfor ikke tilmeldt dig dengang, er chancen der fortsat. Men skynd dig. Du gør det bedst ved at returnere denne mail, tak.**

**Kom med indenfor i ARCs maskinrum**

***Der er et begrænset antal pladser på en guidet rundtur i Amager Ressourcecenters nye affalds- og forsyningsvirksomhed, så hvis du vil være sikker på en plads, så tilmeld dig nu.***

**Amager Ressourcecenter, ARC, Amager Bakke, Copenhill** er blot nogle af de navne, der hæftes på den fælleskommunale affalds- og energiforsyningsvirksomhed/forbrændingsanlæg på Amager, som Hvidovre Kommune er medejer af sammen med Københavns Kommune, Tårnby Kommune, Dragør Kommune og Frederiksberg Kommune.

Virksomheden, der er tegnet af den internationalt berømte danske arkitekt **Bjarke Ingels** er især blevet berømt for sin skibakke på taget. Men den **ikoniske bygning** skjuler også et topmoderne affaldsbehandlingsanlæg, som tager sig af alt det affald, som du som Hvidovre-borger ikke længere kan bruge.

Mandag **den 27. januar kl. 16:30-18:00** er der en unik mulighed for at få et indblik i denne interessante virksomhed. På denne dato inviterer Sammenslutningen af grundejerforeninger i Hvidovre, SGHtil et guidet besøg, hvor man får mulighed for at komme helt ind i virksomhedens maskinrum.

Desuden er der før eller efter dette besøg mulighed for at kaste et blik ud over skibakken på toppen af bygningen.

En ARC-medarbejder møder os uden for hovedindgangen, når besøget starter kl. 16:30. Der er mulighed for en forfriskningundervejs, og der er gratis parkering for gæster. Husk de lukkede, flade sko/støvler, som er det mest velegnede fodtøj under rundvisningen inde på anlægget.

Der kan kun deltage et begrænset antalpå **20-25 deltagere**. Tilmelding er derfor nødvendig, og pladserne tildeles efter ”først-til-mølle-princippet”.

Tilmelding sker ved, at du **returnerer denne mail** med dit navn påført seneste **den 21. januar 2020**. Besøgsadressen er: **Vindmøllevej 6, 2300 København S**.

**Fakta om ARC**

 I 2018 omsatte ARC for 570.454 mio. kr. og omdannede 443.000 ton affald til 1.259.000 MWh energi; 1.090.000 MWh varme og en el-produktion på 169.000 MWh. ARCs genbrugspladser modtager hvert år mange tusinde ton affald. I 2018 modtog alle genbrugspladserne 100.000 ton affald. 88 pct. sendes til genanvendelse. 8 pct. energiudnyttes**.** 3 pct. sendes til deponi og specialbehandling.

*Læs mere på:*

<https://www.a-r-c.dk/amager-bakke>

[www.copenhill.dk](http://www.copenhill.dk)

<https://big.dk/#projects>

**Bestyrelsen**

**Januar 2020**